NONNU: marraskuuta 2014
Me saatiin koulussa stailauksen tunnilla suunnitella ja valmistaa itsellemme irtokaulus. Sellainen oman näköinen. Hetken mietin tekisinkö jonkun ison ja näyttävän, mutta eipä se enää olisi ollut minun näköinen. Joten omastani tuli tämän näköinen.
Klik: 12 kommenttia
Nämä sukat ovat isälle lahja isänpäiväksi. Viime vuonna isä sai isänpäivälahjaksi (vähän myöhässä tosin) sukat myös. Niistä kului kantapää alta aikayksikön. 100% villa ei ehkä ole paras kovaan kulutukseen tulevaan sukkaan. Tai tiimalasikantapää. Näistä "virheistä" oppineena tein tänä vuonna uudet sukat. Vahvistetulla kantapäällä ja vahvistetusta villalangasta. Kirjoneulettakin uskalsin kokeilla.
Kuvion löysin Voihan Villasukka-ryhmästä ja se löytyykin sieltä tiedostoista nimellä Finnish Invasion by Lauriina Lavi sekä Finnish-Invasion Ravelryssä. Todella helppo ja sopii mielestäni aloittelijalle lyhyiden langanjuoksujen ansiosta. Itse olen aloittelija näissä kirjoneuleissa myös. Ei nämäkään ihan virheitä valmistuneet, mutta hyvät niistä tuli, ihan kun itse ois tehnyt ;)
Minä vietin lauantain Tampereella kädentaidot-messuilla. Viime kerrasta olikin aikaa. Olimme sopineet treffit Käsityöblogit-ryhmässä ja paikalla olikin mukava määrä porukkaa. Oli todella mukava tavata ihmisiä livenä, joiden kanssa on vain jutellut somessa.
Samalla pääsin käymään ostoksilla lemppari lankakaupossani livenä! Olen ollut yhteydessä näiden kauppojen kanssa viestitellen ja olikin mukava rupatella kasvotusten hetken!
Parasta messuissa oli langat/lankakaupat ja tapaaminen blogikahvilassa Rigassa. Novitan karkkineule kilpailun työt olivat myös huikeita. Muutamia tuttuja töitä sieltä paikansin ja täytyihin sellaista tuttua työtä äänestää. Oma ääneni meni Lauran karkkineulelapasille. Hänen blogi -> Lauramainen. Myös jossain blogissa tapasin ihanaan marianne lastenmekkoon, se on ehdottomasti myös yksi lempparini! Muistaako kukaan, kuka sen on tehnyt?
Kiitos vielä messu järjestäjille, että saimme lainata kahvilaa omaan käyttöön :) ensi vuonna taas!
Sen pidemmittä puheitta vähän kuvia, joita en kerinnyt kovinkaan paljona napsimaan. Muutama kuitenkin muistoksi.
Messu ostoksista lisää ensi viikolla erillisessä postauksessa!
Terveisiä koulun ompelutarvike varastosta. Ihastuin tähän hyllyyn ensinäkemällä syksyllä. Mikä piristäisi paremmin näin harmaana päivänä, kun väriterapia?
Illalla opistolle neulomaan, sekin tuntuu hyvältä :)